CELEX: 62021CN0389
Language: mt
Date: 2021-06-24 00:00:00
Title: Kawża C-389/21 P: Appell ippreżentat fl-24 ta’ Ġunju 2021 mil-Bank Ċentrali Ewropew mis-sentenza mogħtija mill-Qorti Ġenerali (It-Tieni Awla) fl-14 ta’ April 2021 fil-Kawża T-504/19, Crédit lyonnais vs BĊE

9.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/32
            
         
      Appell ippreżentat fl-24 ta’ Ġunju 2021 mil-Bank Ċentrali Ewropew mis-sentenza mogħtija mill-Qorti Ġenerali (It-Tieni Awla) fl-14 ta’ April 2021 fil-Kawża T-504/19, Crédit lyonnais vs BĊE
      (Kawża C-389/21 P)
      (2021/C 320/34)
      Lingwa tal-kawża: il-Franċiż
      
         Partijiet
      
      
         Appellant: Il-Bank Ċentrali Ewropew (rappreżentanti: C Zilioli, R. Ugena, M. Ioannidis, F. Bonnard, aġenti)
      
         Parti oħra fil-proċedura: Crédit lyonnais
      
         Talbiet
      
      
                  —
               
               
                  Tannulla s-sentenza appellata;
               
            
                  —
               
               
                  Tikkundanna lil Crédit lyonnais għall-ispejjeż.
               
            
         Aggravji u argumenti prinċipali
      
      Il-BĊE isostni li s-sentenza appellata għandha tiġi annullata minħabba li l-Qorti Ġenerali:
      
                  —
               
               
                  qabżet il-limiti tal-istħarriġ ġudizzjarju, billi ssostitwixxiet l-evalwazzjoni tagħha stess ta’ elementi ekonomiċi kumplessi ma’ dik tal-BĊE, bi ksur tal-istandard stabbilit mill-qorti tal-Unjoni fil-qasam;
               
            
                  —
               
               
                  kisret l-obbligu ta’ motivazzjoni tagħha, billi ma ppermettietx lill-BĊE li jifhem kif l-evalwazzjoni tiegħu tal-garanzija doppja tal-Istat mogħtija fil-kuntest tat-tfaddil irregolat setgħet tkun ivvizzjata bi żball;
               
            
                  —
               
               
                  żnaturat l-elementi li kienu ġew ippreżentati lilha waqt it-tilwima, billi għamlet qari manifestament żbaljat kemm tad-deċiżjoni kkontestata fl-ewwel istanza (Deċiżjoni ECB-SSM-2019-FRCAG-39 tat-3 ta’ Mejju 2019) kif ukoll tal-metodoloġija applikata mill-BĊE u li fid-dawl tagħha t-talba għal eżenzjoni mressqa mill-Crédit lyonnais kellha tiġi eżaminata;
               
            
                  —
               
               
                  kisret il-punt 94 tal-Artikolu 4(1) tar-Regolament Nru 575/2013 (1) billi żiedet mad-definizzjoni tar-riskju tal-lieva finanzjarja eċċessiva kriterji li ma jidhrux fiha, kif ukoll kisret l-Artikolu 429(14) tar-Regolament Nru 575/2013 dwar l-eżenzjoni mill-kalkolu tal-proporzjon tal-lieva finanzjarja ta’ ċerti espożizzjonijiet, billi ċaħdet il-BĊE mis-setgħa diskrezzjonali li dan l-artikolu jagħtih.
               
            
         (1)  Regolament (UE) 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU 2013, L 176, p. 1, rettifika fil-ĠU 2013, L 208, p. 68, fil-ĠU 2013, L 321, p. 6), kif emendat bir- Regolament Delegat tal-Kummissjoni (UE) 2015/62 tal- 10 ta’ Ottubru 2014 li jemenda r-Regolament (UE) Nru 575/2013 tal-Parlament Ewropew u tal-Kunsill rigward il-proporzjon ta’ ingranaġġ (ĠU 2015, L 11, p. 37, rettifika fil-ĠU 2017, L 60, p. 64).